КОМИТЕТ ПО ПОЛИТИКА И СИГУРНОСТ РЕШЕНИЕ EUPOL AFG/1/2007
от 16 октомври 2007 година
за назначаване на ръководител на мисията EUPOL АФГАНИСТАН
(2007/685/ОВППС)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за създаване на Европейския съюз, и по-специално член 25, трета алинея от него,
като взе предвид Съвместно действие 2007/369/ОВППС на Съвета от 30 май 2007 г. относно установяване на Полицейска мисия на европейския съюз в Афганистан (EUPOL АФГАНИСТАН) (1), и по-специално член 10, параграф 1 от него,
като има предвид, че:
(1)
В член 10 от Съвместно действие 2007/369/ОВППС се предвижда, че Съветът упълномощава Комитета по политика и сигурност да взема необходимите решения съгласно член 25 от Договора, включително с правомощието да взема последващи решения относно назначаването на ръководителя на EUPOL АФГАНИСТАН.
(2)
В писмо от 6 октомври 2007 г. настоящият ръководител на мисията информира Европейската комисия за решението си да прекрати договора си с действие от края на работата на 31 октомври 2007 г.
(3)
Генералният секретар/върховен представител предложи назначаването на г-н Jürgen Scholz за ръководител на мисията EUPOL АФГАНИСТАН,
РЕШИ:
Член 1
Г-н Jürgen Scholz се назначава за ръководител на мисията EUPOL АФГАНИСТАН.
Член 2
Настоящото решение влиза в сила на 1 ноември 2007 г.
Съставено в Брюксел на 16 октомври 2007 година.